 č. d. 319, 93582 Plášťovce – Palást

Tel.: +421 908 123 456 info@cserkeszpark.sk www.cserkeszpark.sk

A Beszédes Lajos Vezetőképző Központ a Szlovákiai Magyar Cserkészszövetség nevelési bázisa. Elsődleges célja a magyar cserkészmozgalom hagyományainak és értékeinek ápolása, átadása és fejlesztése az intézmény falai között zajló tevékenységek segítségével. A nevelési központ önerőből, önkéntes munkával, pályázatokból, adományokból és más pénzügyi forrásokból van fenntartva. A nevelési munkák közti időszakban a nevelési bázis kihasználtsága és fenntarthatósága érdekében, továbbá a segítségnyújtás kötelessége miatt fogadja a testvéri cserkészszövetségek, együttműködő civil szervezetek, önkormányzatok és intézmények csoportjait, családi közösségeket, zarándokokat, erdőjáró bakancsos turistákat, erdei iskola programokra érkező osztályokat. A hely és az épület alkalmas továbbá kisebb konferenciák, szakmai továbbképzések, tréningek, kapcsolatépítő baráti találkozókmegrendezésére is.

**ÁRJEGYZÉK**

*(Nem vonatkozik az SZMCS központja által szervezett rendezvényekre)*

|  |  |  |  |  |  |  |  |
| --- | --- | --- | --- | --- | --- | --- | --- |
| ***Alapár***  ***fő/éj*** | ***Szállóvendégek*** | | | ***Az MCSSZF[[1]](#footnote-2), ill. SlSk2 tagok és a Mária Út zarándokai*** | | ***SZMCS tagok*** | |
| Időszak\* | Nyár | Tél | Nyár | | Tél | Nyár | Tél |
| Ágyneműs szállás | 8 € | 10 € | 7 € | | 9 € | 7 € | 9 € |
| Saját lepedő és ágyneműhuzat esetén | 7 € | 9 € | 6 € | | 8 € | 5 € | 6 € |
| Saját hálózsák esetén | 6 € | 7,50 € | 5 € | | 6,50 € | 4 € | 5 € |

*\*Nyári időszak: április 16. – szeptember 30. Téli időszak: október 1. – április 15.*

**Kedvezmények:**

* Szülők kíséretében levő 0-3 éves gyerekeknek a szállás ingyenes, amennyiben nem igényelnek külön ágyat.
* Csoportkedvezmény az ágyneműs szállás esetén:
  + 15 fő felett 5%
  + 25 fő felett 7%
  + 35 fő felett 9%
  + 42 fő felett 12%
* Az ágyneműs szállást igénybe vevő 20 fő feletti csoportoknak min. 4 éjszaka igénybevétele esetén előzetes egyeztetés esetén további kedvezményt biztosítunk.
* ZŤP igazolvány vagy rokkant igazolvány birtoklása esetén az alapárból 5% kedvezmény igényelhető. (A megérkezést követően be kell mutatni a gondnoknak.)
* Iskolák, óvodák esetén minden 15 diák után 1 kísérő tanár szállása ingyenes.

*A kedvezmények nem vonhatóak össze!*

**Ingyen használható** (közös használatban az esetleges többi szállóvendéggel együtt) a teakonyha, a tornác, a parkoló, a kerti pillekő bútorok. Külön bérlést leszámítva szintén ingyen igénybe vehető a nagyterem és a kerti pavilon is. Konferenciákon, igény esetén ingyen biztosítunk vetítővásznat és flipchart táblát.

**További költségek:**

* Helyi idegenforgalmi adó: 0,33 € / 1 személy / 1 éjszaka (Ez irányadó, a pontos összegét mindig a palásti önkormányzat határozza meg.)
* Foglalási előleg: A foglalás során kiszámolt összköltség min. 50%-a.
* Helyszíni kaució a szállásért/bérlésért: 20 € (csoportonként)
* Sörasztal készlet (2 pad és 1 asztal) kölcsönzése, max. 3 készlet: 5 €/1 készlet/1 nap
* Vetítő kölcsönzés: 20 €/4 óra, 30 €/1 nap

**Az épület kibérlése szálláshelyek igénybevétele nélkül:**

*(nagyterem, konyha, mosdók, illemhelyek)*

**Nyáron:**

Hétköznap (hétfő – csütörtök): 8 €/1 óra (min. 6 óra időtartam), 60 €/1 nap (830-2130 között)

Hétvégén (péntek-vasárnap): 12 €/1 óra (min. 6 óra időtartam), 100 €/1 nap (830-2130 között)

**Télen:**

Hétköznap (hétfő – csütörtök): 12 €/1 óra (min. 6 óra időtartam), 100 €/1 nap (830-2130 között)

Hétvégén (péntek-vasárnap): 15 €/1 óra (min. 6 óra időtartam), 120 €/1 nap (830-2130 között)

Amennyiben szálláshely bérlése is szükséges, akkor pluszköltségként az alapár áraival és elsődlegesen a nagyteremből nyíló szálláshelyekkel kell számolni. Az SZMCS fenntartja magának a jogot, hogy a nem nagyteremből nyíló szálláshelyeket ebben az időben is kiadja a nagyterem használata nélkül más, nem az adott csoporthoz tartozó szállóvendégeknek.

**A hátsó udvar kibérlése szálláshelyek igénybevétele nélkül:**

*(elsősorban a pavilon és környéke, csak nyári időszakban és csak ha nincs más rendezvény)*

Hétköznap 100 €/1 nap (900-2100 között).

Hétvégén: 120 €/1 nap (900-2100 között – csak ha nem foglalt a kastély rendezvény miatt).

MCSSZF[[2]](#footnote-3) és SlSk cserkészeknek cserkészprogram keretén belül: 25 €/1 nap (900-2100 között).

A területet és a használt létesítményeket legkésőbb 2130-ig rendbe kell tenni, és át kell adni a gondnoknak.

**Kemencehasználat:**

Csak a kastély személyzetének vezetésével használható. A konkrét ár az előre megbeszélt program szerint alakul. Az ár tartalmazza a szükséges szerszámokat, eszközöket és a tüzelőt. Előzetes egyeztetés után van lehetőség élelmiszer alapanyag biztosítására is.

**Sátorozási lehetőség a kastély udvarán**

A kastély udvarán saját felelősségre lehetőség van 10-15 fő sátorozására is, amennyiben az más, az épületben tartózkodó csoport tevékenységét nem zavarja. Ennek a megítélése a gondnok felelőssége. Sátort felállítani kizárólag a gondnok által kijelölt területen engedélyezett. A táborozók a sátorállításhoz saját lakósátrat és szerszámokat használnak. Nem megengedett a sátrak körbeárkolása, vagy egyéb földmunkák végzése! A sátorlakók az épületben levő közös mosdókat és illemhelyeket, valamint a kemence melletti tűzrakó helyet tudják használni, figyelembe véve az épületben tartózkodó más csoport igényeit is.

**Sátorhely szállásdíja:** 2 € / 1 fő / 1 éjszaka (az érkezés és távozás időpontjára az épületben megszabott irányelvek a mértékadóak).

**Beszédes Lajos cserkészpark használata**

A cserkészparkban lehetőség van cserkészcsapatok részére sátortáborok megrendezésére.

A cserkészpark területének bérlése cserkészcsapatoknak: 110 € / 1 táborozási idő (max. 11 nap)

Más csoportok egyéni elbírálás alapján bérelhetik a területet.

A további felmerülő költségeket (faanyag beszerzése, ivóvíz vételezése vízóra alapján, kaszáltatás vagy szárzúzás, szállíttatás, a felmerülő kártérítést, stb.) a táborozók önállóan fedezik, de természetesen intézhető a park gondnokán keresztül.

Száraz gallyak gyűjtése, földön heverő száraz fa összegyűjthető, de fa kivágása nem engedélyezett (még a kiszáradt sem) előzetes egyeztetés nélkül. A cserkészpark körüli erdők a réttől számított   
1-2 m távolságot kivéve nem állnak az SZMCS tulajdonában!

**Fontos információk a szállás igénybevétele és bérlés kapcsán**

**A foglalás menete**

1. Ellenőrizd a honlapunkon, vagy keress minket telefonon vagy e-mailben, hogy az általad választott időpontban vannak-e szabad helyeink.
2. Foglald le a szállást a honlapunkon, telefonon keresztül vagy e-mailben.
3. A foglalás után e-mailben kapsz egy visszaigazolást, amelyben megtalálod a foglalási előleg (a szállásdíj 50%-a) befizetésének módját.
4. Amint megérkezik az előleg befizetés a számlánkra, a foglalásod véglegessé válik, több teendőd ezzel nincs. A foglalás véglegessé válásáról e-mailben értesítünk.

Foglalás visszamondása azzal a nappal lép érvénybe, mely napon az Üzemeltető erről írásbeli értesítést kap. A foglalás visszamondása esetén az előleg visszafizetésének nagysága függ a szállás/bérlet igénybevételéig hátralévő időtől (beleszámítódik a lemondás napja is; nem számítódik bele viszont a belépés napja):

* több, mint 60 nappal a szállás/bérlet igénybevétele előtt az előleg 90%-a,
* 30 - 60 nappal a szállás/bérlet igénybevétele előtt az előleg 70%-a,
* 15 - 30 nappal a szállás/bérlet igénybevétele előtt az előleg 50%-a,
* 1 - 14 nappal a szállás/bérlet igénybevétele előtt az előleg 10%-a,

van visszafizetve.

Az előleg visszafizetésére a belépés napján való visszamondás vagy távolmaradás esetén nincs lehetőség.

A megérkezéskor kaució (zálog) fizetése szükséges. Csak az átadott kulcsok elvesztése, rendkívüli takarítás, vagy más felmerült kártérítés esetén van merítve belőle. A szállóvendég/bérlő kötelességeinek következetes betartása után kapja vissza. Amennyiben a kártérítési igény nagysága meghaladja a kaució mértékét, akkor a többletet még a távozás előtt köteles kifizetni a szállóvendég/bérlő.

A fizetés általában távozáskor nyugta ellenében történik – *„Adomány az Ivánka kastély javára”* címszóval. Igény esetén lehetőség van (elő)számla kiállítására is a szállásdíjról/bérlésről, de ezt foglaláskor kell előre jelezni a gondnok felé, a szükséges adatok megadásával egyetemben.

A szálláshely a lefoglalt időpontban, az érkezés napján 16:00 órától, a távozás napján 10:00 óráig vehető igénybe. Korábbi érkezés és későbbi elutazás a gondnokkal történő előzetes egyeztetés alapján a foglaltság függvényében lehetséges.

A szálláshelyek dohányzásmentesek! Az erre a célra kijelölt terület az épületen kívül van.

A létesítményben étkeztetést nem biztosít be az üzemeltető. Kisebb csoportok főzhetnek saját alapanyagból a teakonyhában (más csoportok igényeit is figyelembe véve). A nagyobb csoportok a helyi fogadóból hozathatnak maguknak ételt, aminek intézésében előzetes egyeztetés alapján a gondnok be tud segíteni.

A Beszédes Lajos vezetőképző központ csak az SZMCS nevelési céljaival összhangban levő rendezvények lebonyolítására ad lehetőséget. Nem támogatja az éjszakai nyugalmat megzavaró rendezvényeket sem, még ha az nem is ütközik nevelési alapelveibe. Az SZMCS továbbá fenntartja magának azt a jogot is, hogy amennyiben képviselője úgy ítéli meg, hogy az adott rendezvény szervezése nem áll összhangban a nevelési célkitűzéseivel, ill. megtartása esetén megzavarhatja az éjszakai nyugalmat, akkor azt különösebb indok nélkül elutasítsa.

**Szobáink**

Az épületen belül 4 szállásegységben összesen 7 szoba áll a szállóvendégek részére. Minden szoba emeletes ágyakkal van berendezve. Az épületben egy időben tartózkodó csoportokat törekszünk a foglalások alapján minél gazdaságosabban elhelyezni.

Szobáink elosztása:

* Két egymásba nyíló szoba: ***„Muflonrét“*** (6 személyes, a folyosóról nyílik) és ***„Szarvastanya”*** (4 személyes, a *Muflonrétből* nyílik).
* Három egymásba nyíló szoba: ***„Rókalyuk”*** (6 személyes, a nagyteremből jobbra nyílik), ***„Farkas üreg”*** (8 személyes, a *Rókalyukból* nyílik) és ***„Medvebarlang”*** (10 személyes, a *Farkas üregből* nyílik).
* Egy különálló szoba: ***„Cinegefészek”*** (8 személyes, a nagyteremből balra nyílik).
* Egy különálló szoba: ***„Bagolyodú”*** (8 személyes, a folyosóról nyílik).

**Üzemeltető:**

**Szlovákiai Magyar Cserkészszövetség - Zväz skautov maďarskej národnosti**

Nám. Sv. Štefana – Szent István tér 296/6., 929 01 Dunajská Streda – Dunaszerdahely

IČO: 17641896, DIČ: 2021092964

Registr.číslo - Bejegyzési szám: VVS/1-909/90-74

**Gondnok:**

Falusi Krisztián (e-mail: falusi.krisztian3@gmail.com tel: +421944434921)

1. MCSSZF - Magyar Cserkészszövetség Fóruma, SlSk – Slovenský Skauting (Szlovák Cserkészszövetség) [↑](#footnote-ref-2)
2. beleértve az SZMCS-t is [↑](#footnote-ref-3)